গাড়ি পাচার চক্রের পর্দাফাঁস! গ্রেফতার ১০

বড়ঞা: আন্তঃরাজ্য গাড়ি পাচার চক্রের পর্দাফাঁস । পুলিশ সেজে ১৮ চাকা ট্রলার ছিনতাই-র অভিযোগ। মুর্শিদাবাদের বড়ঞায় পুলিশ হাতে নাতে পাকরাও করল ধৃতদের । উদ্ধার চারটি গাড়ি সহ দুটি আগ্নেয়াস্ত্র। এই ঘটনায় গ্রেফতার ১০।

আন্তঃরাজ্য গাড়ি পাচার চক্রের পর্দাফাঁস করল বড়ঞা থানার পুলিশ। রবিবার সকালে কান্দি SDPO শশ্রেক আম্বেরদর সাংবাদিক বৈঠক করে জানিয়েছেন, অগাস্ট মাসের ২০তারিখ রাত সাড়ে এগারোটা নাগাদ রামপুরহাট থেকে বড়ঞার দিকে আসছিল একটি পাথর বোঝাই কনটেনার গাড়ি। পাথর বোঝাই করে হুগলি যাওয়া হচ্ছিল। তার পিছনে একটি বোলেরো গাড়িতে পুলিশ গাড়ি লেখাছিল, যা সম্পূর্ণ ভুয়ো। কনটেনারের পিছনে বোলেরো গাড়ি নিয়ে পিছু নেয় দুস্কৃতিরা। পরে বড়ঞা থানার কুন্ডল এলাকায় আগ্নেয়াস্ত্র দেখিয়ে চালক ও সহকারীকে বেঁধে রেখে পাথর বোঝাই ট্রলার ছিনতাই করে নিয়ে চম্পট দেয় দুস্কৃতীরা। ঘটনার জেরে বড়ঞা থানায় লিখিত অভিযোগ দায়ের করেন ২১শে আগস্ট রামপুরহাটের বাসিন্দা আমিরুল ইসলাম । লিখিত অভিযোগের ভিত্তিতে বড়ঞা থানার পুলিশ তদন্ত শুরু করে।

আরও পড়ুন: ‘এরা আইনের ঊর্ধ্বে উঠে গিয়েছেন!’ পুলিশের ভূমিকায় ক্ষুব্ধ জাতীয় মহিলা কমিশন

টেকনিক্যাল বিভাগ ও সিসিটিভি ফুটেজ খতিয়ে দেখে ৩১শে আগস্ট তিনজনকে প্রথমে গ্রেফতার করা হয়। পরে ১২সেপ্টম্বর আরও ছ’জনকে গ্রেফতার করে পুলিশ। তাদের জিজ্ঞাসাবাদ করে দলের পান্ডা মাহিদুল আলম ওরফে কাজলকে গ্রেফতার করে বড়ঞা থানার পুলিশ। উদ্ধার হয় ১৮চাকার কনটেনার গাড়ি ও উদ্ধার করা হয় আগ্নেয়াস্ত্র। কনটেনারের নম্বর প্লেট ও রং পাল্টে দেওয়া হয়। এই ঘটনায় পুলিশ তদন্ত শুরু করে মোট দশ জনকে গ্রেফতার করেছে বলে জানা গিয়েছে। বোলেরো গাড়ি ভাড়া নিয়ে পুলিশ স্টিকার ব্যবহার করার অভিযোগ ধৃতদের বিরুদ্ধে।